Canolawerkgroepvergadering notule: 14 Augustus 2008
Working Group Minutes / Archives / Canola / 14 Augustus 2008
gehou op 14 Augustus 2008 te Elsenburg
Dr De Kock open die vergadering met gebed. Mnr Scholtemeijer verwelkom almal teenwoordig, veral mnr Hardus van Vuuren van Kaap Agri.
Die Vergadering dra hulle gelukwense aan mnr H Agenbag oor met die verskyning van die glanspublikasie "Lupien­verbouing in die Wes-Kaap".
Dr J de Kock, mnre P Lombard en J Bruwer word 'n sukses­volle reis na Australië toegewens.
Die notule van die vergadering gehou op 11 Junie 2008 word as gelese beskou en goedgekeur.
In die Suid-Kaap is opvolgreën nou dringend nodig. Canola in die SSK gebied lyk goed (maar dit moet weer reën) en geen slakke is waargeneem nie. In die Bredasdorp / Napier / Caledon gebied varieer die stande egter baie as gevolg van verskillende plant datums, reënval en skade deur slakke en isopoda. Aanvanklike skade is meestal deur isopoda veroorsaak, terwyl die slakke eers later in die seisoen na vore gekom het.
In die Swartland lyk stande goed, behalwe in sekere dele wat baie nat was. Plante is reeds in die blomstadium.
Daar word rapporteer dat die DLWK met die DLOK in gesprek was en hulle hulp ten opsigte van die verbouing van Canola aangebied het.
Dr Kotzé gee terugvoering van sy waarnemings na 'n besoek aan die Oos-Kaap, waar die DLOK in 'n proses is om onder andere canola aanplantings te doen (veral aan weerskante van die N2). Die werk word in oorleg met die stamhoofde deur kontrakteurs gedoen, maar volgens waarneming lyk die potensiaal vir groot kommersiële (effektiewe) canola produksie nie goed nie. Die gehalte van die grond vir canola verbouing word ook betwyfel. Daar is egter begin om boerdery gebiede in kampe van 300 tot 400ha te omhein.
die bedryf die uitbreiding van canola produksie onder­steun en bereid is tot samewerking ten opsigte van die kommersiële produksie van canola in die Oos-Kaap. Vordering sal rapporteer word.
Die stand van lupiene in die Swartland lyk nog goed, behalwe probleme met wortelsiektes in die area waar dit te nat was. In die Suid-Kaap lyk die lupiene wat wel geplant is goed. Dit is egter baie droog en daar word angstig op reën gewag.
Volgens dr Kotzé se waarneming wil dit voorkom of dit nie 'n goeie jaar vir lupiene is nie. Moontlike rede kan die sekondêre skade van lugbespuiting "drift" wees. As gevolg van te nat toestande moes daar van lugbespuiting vir graangewasse gebruik gemaak word.
Daar word ook met kommer kennis geneem dat daar antraknose in lande in die Porterville area en Suid-Kaap in smalblaar lupiene waargeneem is.
Sover bekend is daar geen kommersiële Canola aanplant­ings in die somerreënvalstreek gemaak nie. Finale verslae van dr Nel (LNR-IGG) se proewe in die somerreënvalstreek sal binnekort gereed wees.
Daar is egter in 2007 'n proef onder besproeiing in die Upington area gedoen (dr A Nel) waarvan die resultate by die DLWK proefresultate ingesluit word.
Mnr Cerfonteyn verskaf die weer vooruitskouing vir die periode Augustus tot Oktober 2008. Volgens die huidige inligting word normale tot bo-normale reënval vir die volgende paar maande verwag.
Damme is op die oomblik 86% vol (nasionaal) en in die Wes-Kaap is die damme 88% vol.
Daar word volgens die NOK se Julie opname geskat dat 35 000ha Canola in die 2008 seisoen aangeplant is.
Landboubesighede rapporteer dat die volgende aanplant­ings gemaak is:
MKB 1 000ha
Kaap Agri 7 400ha
SSK 14 373 + 878ha vir weiding
Overberg Agri 11 000ha
Riversdal 1 000ha
Kaap Agri 3 700ha (soet)
4 400ha (bitter)
MKB 3 500ha (bitter weiding)
3 500ha (soet weiding)
Overberg Agri 5 200ha (soet en bitter)
die jongste markinligting soos in Julie 2008
Dr Griessel rapporteer oor die internasionale mark en interessante inligting uit "Oil World". Daar word verwag dat produksie in die 2008 seisoen van sonneblom, canola (tot 53m ton) asook sojaboon sal styg. Daar word verwag dat die wêreld eindvoorraad van alle oliesade in die 2008/2009 seisoen 71,4m ton kan wees. Die daling in die gelande prys van sojaboon-oliekoek kan aan verskeie faktore toegeskryf word en nie net aan verhoogde produksie nie (481m ton in 2008/2009 seisoen) aangesien die verbruik ook gestyg het (410m ton vir 2008/2009). Ander moontlike redes vir die daling kan te wyte wees aan die "biofuel targets" en "crude mineral oil prices". Volgens "Oil World" is die daling van plant-olies se pryse beperk en mag dit weer omswaai.
Die jongste gelande prys van sojaboon-oliekoek (47% proteïen) in Kaapstad op 11 Augustus 2008 beloop R3 717. Wisselkoers = R7,75.
Pluimvee (94%) R3 494
Varke (100%) R3 717
Suiwel (58%) R2 156
Pluimvee (53%) R1 970
Varke (65%) R2 416
Suiwel (60%) R2 230
Finaal R4 450 (+ agterskot)
Suiwel (80%) R2 788
Suiwel (52%) R1 970
Suiwel (73%) R2 342
'n Produsenteprys vir lupiene van R2 200 (smalblaar) is genoem.
Resultate 2006 en 2007
Neem kennis dat die olie- en proteïen ontledings van die 2006- en 2007-oes afgehandel en ter inligting voorsien word. Die resultate van die proewe onder besproeiing in die Upington area is vir inligting hierby ingesluit. Daar word ook inligting oor saad opbrengste (kg/ha) en reënval en gemiddelde temperature in die Swartland en Suid-Kaap voorsien.
In die bespreking word daar weer daarna verwys dat:
olie-inhoud afneem soos proteïeninhoud toeneem;
daar tans geen premie vir olie-inhoud betaal word nie;
olie die laaste komponent is wat in die pit vasgelê word;
enige stremming in die blom-, pitvul-, ryp word stadium (byvoorbeeld droogte) dus die olie-inhoud nadelig affekteer;
'n gemiddelde dagtemperatuur van 22 grade die mees ideaal vir canola is;
dag en nag temperature in die Swartland kan baie wissel (byvoorbeeld van 3 tot 27 grade) terwyl daar byvoorbeeld in Australië 'n baie meer gematigde klimaat / temperatuur is;
daar cultivars is wat beter onder die plaaslike warmer droër toestande sal presteer;
langer groei-seisoen cultivars sal moontlik beter olie-inhoud bevorder;
genoeg vog nodig is vir opbrengs en produsente meestal cultivars vir opbrengs kies, maar aanbeveel word dat die olie-inhoud as olie-opbrengs per hektaar ook oorweeg moet word;
die probleme met onkruid in graan en weerstand­biedendheid van middels ook 'n rol speel in produsente se cultivar keuse;
daar in Australië ernstige pogings aangewend word om raaigras te beheer en 'n verhouding van 1:1 (raai­grasplante teenoor graanplante) toegelaat word, anders sal die hele land doodgespuit word om die raaigrassade te vernietig;
alle cultivars nie eenders in die verskillende areas sal presteer nie;
cultivars wat deur landboubesighede aanbeveel word (op prestasie in proewe beoordeel) se saad is nie altyd betyds beskikbaar nie;
'n goeie stand nie noodwendig die beste opbrengs of olie-inhoud lewer nie; en
daar aanbeveel word dat nuwe cultivars vinniger beskikbaar gestel moet word en saadmaatskappye die moontlikheid van meer cultivars in die TT klas moet oorweeg.
die dokumentasie met proefresultate soos deur mnr Lombard voorsien ook by die volgende sakelys aange­heg moet word;
mnr Lombard die olie-inhoud met dié wat deur SOILL realiseer word, moet vergelyk;
vasgestel word of die temperatuur by Darling waar die swakste resultate verkry is, enigsins 'n invloed op die olie-inhoud kon hê;
aanbeveel word dat olie-inhoud as olie-opbrengs per hektaar aangedui moet word.
Daar word verder besluit dat
die afvaardiging wat Australië besoek sal poog om die onsekerhede soos deur die lede genoem op te volg en aan die Werkgroep terug te rapporteer;
die inligting oor raaigrasweerstandbiedendheid en die erns waarmee Australië dit hanteer asook die beleid waarvolgens cultivar keuses deur saadmaatskappye gemaak word aan produsente en rolspelers in die bedryf kommunikeer moet word.
Redaksie vir publikasie
Mnr Lombard rapporteer ten opsigte van die 2008 aan­plantings op die proefpersele.
Besluit dat daar by die volgende vergadering in November na afloop van die besigtigingstoere in Augustus verdere bespreking oor die 2008-proewe gevoer sal word.
Daar word besluit dat prof Agenbag se verslag "N-bemesting van canola gebaseer op N-mineralisasie en loging" beskikbaar is en by die volgende sakelys aangeheg sal word.
Daar word besluit dat die finale verslag van die projek in die somerreënval area by die volgende sakelys aangeheg sal word.
Neem kennis dat die opdateerde allesomvattende hand­leiding gedruk word en voor die inligtingsdae in September 2008 beskikbaar sal wees.
Neem kennis dat die resultate van die 2006-oes se ontledings reeds aanvaar is
Neem kennis dat die resultate van die 2007-oes se ontledings aan die vergadering voorgelê word.
die resultate van die 2007-ontledings aanvaar word;
mnr Lombard se artikel met die afleidings uit die resultate vir publikasie beskikbaar gestel word en ter inligting by die volgende sakelys aangeheg word;
aangesien daar nog onsekerhede ten opsigte van die rol wat temperatuur en reënval op die rypwording van 'n gewas het, bestaan die moontlikheid dat prof Agenbag 'n spreker in hierdie verband kan reël, oorweeg moet word.
Besluit dat verdere besprekings van die 2008 proewe na afloop van die besigtigingstoere in Augustus gedoen sal word. Die volgende vergadering vind in November 2008 plaas.
Daar word ook besluit dat mnr Cumming tydens die volgende vergadering oor die besoek van dr Powles, Direkteur van die Western Australian Herbicide Resistance Initiative, sal rapporteer.
Daar word kennis geneem dat Mnr van Coller nog op klein skaal by werk ten opsigte van swartstam op canola betrokke is.
Mnr Koch rapporteer dat die CBK bekommerd is dat die gewas wat na canola in die wisselboustelsel geplant word, ook aan slakke blootgestel sal wees, wat die beeld van canola sal benadeel. Daar is ook kommer dat die slakprobleem na die Swartland kan versprei. Die GSA ondersteun die werk wat deur dr Tribe (LNR) ten opsigte van die monitering van slakke en isopoda op canola gedoen word en versoek dat die werk voortgesit word en moontlik ook na ander graangewasse uitgebrei moet word. Daar word deur die GSA Winterreënstreek by die Wintergraantrust aanbeveel dat gedeeltelike befondsing van die monitering van slakke oorweeg moet word.
Daar word besluit dat CBK die standpunt skriftelik aan PNS sal kommunikeer.
Neem kennis dat dr Tribe oor sy waarnemings tot op datum verslag doen. Aanvanklik is die meeste skade deur isopoda aangerig. Sekere slakpille kan effektief teen isopoda gebruik word, maar die kleiner isopoda kan nie die slakpil so maklik eet nie. Slakke het later in die seisoen hul opwagting gemaak. Sover is almal van dieselfde spesie.
Dit word genoem dat toename in slakke moontlik aan die oorskakeling van konvensionele na minimum bewerkings­praktyke toegeskryf kan word en dat die balans hopelik na die aanpassingsperiode weer sal herstel. Minimum bewerk­ing het wêreldwyd verskillende gevolge.
Dr Tribe terugvoering ten opsigte van slakke en isopoda sal rapporteer soos die seisoen vorder; en
die PNS die moontlikheid sal oorweeg dat 'n M.Sc student aan die US as tegniese assistent vir dr Tribe gebruik kan word.
Geen probleme met stamboorders of ruitrugmot is tot dusver rapporteer nie.
Daar word ook rapporteer dat die nuwe klein groen kewertjie as die inheemse "Phyllotreta mashonana Jacoby" geïdentifiseer is. Sover vasgestel kan word is daar geen behandeling daarvoor geregistreer nie. Mnr Cumming onderneem om vas te stel of daar enige behandeling teen die kewer beskikbaar is.
Die Voorsitter sal oor verdere onderhandelings ten opsigte van biobrandstof-ontwikkeling rapporteer soos die proses vorder.
Die kompetisie sal in beide die Swartland en Suid-Kaap in 2008 herhaal word, maar die droogte in die Suid-Kaap deelname beïnvloed.
Neem kennis dat die afvaardiging na Australië se toer­beplanning ter insae aan die Werkgroep voorsien word en verdere voorstelle tydens die vergadering gemaak is.
Besluit dat die afvaardiging na Australië tydens die volgende vergadering terugvoering sal rapporteer.
Daar word verder kennis geneem dat die verslag deur SJ Morcroft, "Effect of farmer-retained canola seed on yield and quality" ter inligting by die sakelys aangeheg is.
Besluit dat verdere bespreking ten opsigte van die totale bewerkbare oppervlakte by 'n volgende vergadering gevoer sal word.
Resultate van cultivarproewe aanbevelings
Navorsingsresultate deur prof Agenbag oor Stikstof­bemesting.
Neem kennis dat daar genoeg saad beskikbaar is.
Toekomstige betrokkenheid van PNS by lupiennavorsing
Daar word kennis geneem dat die PNS Raad na deeglike oorweging besluit het om verdere finansiële betrokkenheid by lupiennavorsing te staak met ingang van 15 Augustus 2008. Huidige projekte sal voltooi en afgehandel word, maar geen verdere versoek vir befondsing sal oorweeg word nie. Daar sal met DLWK oor die verdere hantering van kiemplasma onderhandel word.
Die Werkgroep bedank namens die bedryf die PNS vir die bydrae wat PNS tot lupienontwikkeling gemaak het.
die PNS Raad se besluit ten opsigte van verdere betrokkenheid by lupiennavorsing ter inligting op die PNS Webbladsy geplaas word; en
daar oor verdere uitgawes van Lupino besin moet word.
Daar is versoek dat enige nuuswaardige inligting en goeie kleurfoto's vir plasing op die webtuiste deurgegee moet word.
Die volgende vergadering vind plaas op Donderdag, 27 November 2008.